Continua l’alerta groga per pluges i tempestes a Sagunt
20 de setembre 2019

![](/media/m0zehc2t/38inundaciones-barranco-gausa-1.jpg)  
_Inundacions en el barranc de Gausa del passat mes de maig de 2019_  
  

El litoral nord de València continua en alerta per les pluges. L'Agència Estatal de Meteorologia situa a gran part de la Comunitat Valenciana en alerta groga davant el retorn de pluges i tempestes.

  

Pel que fa a Sagunt, la jornada estarà marcada per un temps bastant insegur i amb atmosfera inestable, la qual cosa es traduirà en un dia gris i ennuvolat. Els cels nuvolosos seran evidents durant el matí, podent produir-se algun ruixat feble i intermitent, mentre que a partir de migdia s'intensifica la possibilitat de pluja i tempesta. D'esta manera, segons les previsions, es produiran pluges febles, però existix una alta probabilitat de tempestes amb vent que bufe direcció est.

  

Quant a les temperatures, s'espera un lleuger descens, situant les màximes en els 25 graus i les mínimes en els 20. Per al cap de setmana la situación serà similar amb jornades marcades per la nuvolositat i la tempesta.

  

A causa d'esta situació, es recomana a veïns i veïnes extremar les precaucions en encreuaments, guals inundables i altres zones conflictives, així com a respectar la senyalització que es puga col·locar en estos punts.

*   [](http://www.facebook.com/sharer.php?u=https://aytosagunto.es/va/actualitat/continua-l-alerta-groga-per-pluges-i-tempestes-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/continua-l-alerta-groga-per-pluges-i-tempestes-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-l-alerta-groga-per-pluges-i-tempestes-a-sagunt/ "Linked In")
*   [](mailto:?body=https://aytosagunto.es/va/actualitat/continua-l-alerta-groga-per-pluges-i-tempestes-a-sagunt/)